Tradisionele leiers ‘is verhewe bo politieke gesag’ ­ | Netwerk24
Plummer glo Proteas sal gou weer hul voete vind
Sy is bekommerd oor die gebrek aan voorbereiding, maar is hoopvol dat die Proteas hul goeie vertonings van 2017 kan voortsit, sê Norma Plummer, hoofafrigter van die Suid-Afrikaanse netbalspan.
o.19-WB: SA kan wêreldkampioen uitskakel
Dit, mnr. Trump, is die ‘sh*thole’ bekend as Afrika
So, pres. Donald Trump dink Afrika is ’n “sh*t-hole” (en hy dink blykbaar ook Afrika is ’n land). Dalk kan ek hom vertel van sommige van die sh*tholes in Afrika wat ek besoek het?
Max du Preez: ’n Nuwe era breek aan
Suid-Afrika se era van ’n Afrika-sterkman – ’n tradisionele hoofman as staatshoof – is verby en ’n nuwe era van ’n moderne president het aangebreek.
Tradisionele leiers ‘is verhewe bo politieke gesag’ ­
Deur Jan Gerber 02 Julie 2015 14:46
Gugile Nkwinti by die vergadering: Foto: Edrea du Toit
Tradisionele leiers is die “morele gesag” en dit is verhewe bo die politieke gesag, het Gugile Nkwinti, minister van grondhervorming en landelike ontwikkeling, Donderdag aan tradisionele leiers gesê.
“Selfs wanneer die president ’n probleem het, behoort hy die koningshuis te raadpleeg,” het hy gesê.
“Dit kan nie verskoon word dat omdat ons ’n Grondwetlike demokrasie het, ons nou alles oor ons (tradisionele gemeenskappe) moet uitgooi nie.”
Nkwinti het ook te velde getrek teen “neo-liberale – “dieselfde mense wat gekom het om ons grond te vat” en die soveelste aanval deur ’n ANC-leier die afgelope tyd op die regbank geloods.
“Dit is dieselfde mense wat hier aangekom het om teen ons te veg. Vandag gebruik hulle die howe. Geld is die kanonne wat hulle gebruik. Hulle koop jul onderdane,” het Nkwinti gesê.
“Dit is júl onderdane. Waar’s julle? Ons is in die hof want sommige Afrikane dink ons gaan grond gee aan tradisionele leiers.”
Nkwinti het gesê “Afrikane” besit nog nie Suid-Afrika nie.
“Dit word steeds besit deur wit mense wat dit deur oorlog afgevat het.”
■ Tradisionele leiers se bestellings: Mercs, skottelgoedwassers, wasmasjiene
■ ​‘Zuma praat uit 2 monde oor grond’
■ ​Tradisionele leiers in Limpopo kry eersdaags karre en medies by ANC
Hy het beweer hy laat “ons tradisionele, kulturele lewenswyse met die moderniteit in ons Grondwet” saamsmelt.
Nkwinti het die Nasionale Huis van Tradisionele Leiers in die parlement toegespreek oor die Wet op Ruimtelike Beplanning en Grondgebruikbestuur wat Woensdag in werking getree het.
Die tradisionele leiers is hoogs ontsteld dat die wet nie eksplisiet – in “swart op wit”
– uitstippel dat tradisionele rade geraadpleeg word wanneer beplanning vir kommunale grond gedoen word nie.
Nkwinti het gesê die wet kan nie uitgevoer word in kommunale gebiede – “waar julle (tradisionele leiers) die de facto eienaars is” – sonder raadpleging met die tradisionele leiers nie.
Hy het gesê die wet kan aangepas word sodat tradisionele leiers geraadpleeg moet word.
Die tradisionele leiers was vol oorlogspraatjies.
Sipho Etwell Mahlangu, adjunk-voorsitter van die huis, het gesê: “Ons was nog nie konfronterend met die regering nie, maar die amakosi is kwaad. Ons wil eerlikwaar nie oorlog maak teen ons regering nie.”
“Indien daar ’n effense gevoel is dat ons nie ingesluit word nie, moenie dink julle sal in staat wees om die wet toe te pas nie.”
Hy het gesê munisipaliteite behandel hulle nie as gelykes nie, maar soos “sokkerverenigings”.
“Hulle moet ons ernstig opneem! Soms voel dit asof daar na ons gekyk word asof ons diewe is. Dit is hoe die neo-liberale dit wil hê.”
Lameck Mathupa Mokoena, ’n tradisionele leier van Mpumalanga, het gesê hulle gaan nie wette toepas wat nie afdwingbaar is nie, soos in die geval toe ’n wet tradisionele wapens verbied het.
Driekamper neem ‘alleen’ deel